Szabolcs-Szatmár-Bereg Megyei Önkormányzat
„Kikelet” Ápoló-Gondozó Otthona
Tarpa

SZAKMAI  PROGRAM

Az intézmény működésére vonatkozó szakmai program

Az intézmény alaptevékenysége:

Feladatkörében ellátja azoknak a 18 éven felüli, középsúlyos értelmi, illetve halmozottan fogyatékos személyek ápolását-gondozását és terápiás célú foglalkoztatását 84 engedélyezett férőhelyen, akik csak részben oktathatók, képezhetők, foglalkoztathatók és gondozásukra csak bentlakásos intézményi keretek között van lehetőség.

A 18. életévüket betöltött, értelmi sérült személyek pedagógiai fejlesztése céljából Fejlesztő Központot működtet.

16 férőhelyen biztosítja a fogyatékos személyek napközbeni ellátását.

Együttműködési megállapodás alapján Tarpa, Barabás, Beregdaróc, Beregsurány, Csaroda, Gelénes, Gemzse, Gulács, Hetefejércse, Ilk, Márokpapi, Jánd, Tivadar, Tákos, Vámosatya településeken támogató szolgálatot működtet.

Az ellátottak szociális intézményen belüli foglalkoztatását munka-rehabilitációs és fejlesztő-felkészítő foglalkoztatás keretében biztosítja.

Kiegészítő tevékenység:

Kiegészítő tevékenységként biztosítja az alaptevékenységet kiszolgáló teljes körű műszaki és gazdasági háttérszolgáltatást.
Az alaptevékenység során felszabaduló szabad kapacitás – az ellátási színvonal érdekében – értékesíthető.

1. Szervezeti kérdések

A szervezeti egységek egymásra épülése, alá- fölérendeltségi viszonya.
(1.	számú melléklet: az intézmény organogramja)

1.1.	A feladatkörök megjelölése:

1.1.1	     Ápolási-gondozási részleg

1.1.1.1.	    Egészségügyi csoport:

Amely biztosítja:
•	Az orvosi, szakorvosi ellátást, individuális ápolást, gondozást és segítést. 
A szükséges gyógyszerekkel és gyógyászati segédeszközökkel történő ellátást.
•	Az ellátást igénybe vevők részére a rendeletekben, jogszabályokban és a házirendben meghatározott teljes körű ellátást.	

1.1.1.1.1. Az egészségügyi csoport céljai:

•	Egészségügyi ellátás keretében cél: az egészség megőrzése, a betegség megelőzése, a beteg állapotromlásának a megakadályozása, a meglévő készségek, képességek merőzése, fejlesztése, a gyógyíthatatlan beteg panaszainak enyhítése.
•	Az ápolás keretében cél: a beteg ember ellátása, segítése mindazon tevékenységek elvégzésében, melynek egészsége visszanyeréséhez, felépüléséhez (vagy békés halálához) hozzájárulnak, és amelyeket segítség nélkül is el tudna végezni, ha rendelkezne a szükséges erővel, akarattal, tudással.
•	A segítés keretében a cél, hogy az ellátást igénybe vevőket csak az ő általuk meghatározott mértékben – állapotuk és képességük szintjén – segítsük a mindennapi tevékenységük végzésében.

1.1.1.2. Mentálhigiénés ellátás:

Az ellátást igénybe vevők interperszonális kapcsolatrendszerének alakítása. Az egyéni és csoportos foglalkozások megszervezése. A környezeti ártalmak megelőzése. Az ellátást igénybe vevők érdekvédelmének biztosítása.
Ennek keretében biztosítandó:
•	A személyre szabott bánásmód,
•	A konfliktushelyzetek kialakulása, megelőzése érdekében az egyéni és csoportos megbeszélések, elsősorban a terápiás közösség szemléletét szem előtt tartva, melynek központi fóruma a nagycsoport, amely funkció keretében alkalmazni kell a stresszkezelést, a kommunikációt, problémamegoldó technikákat, stb.,
•	Szabadidő kultúrált eltöltésének feltételeit,
•	Az egyéni fejlesztési tervek megvalósulását,
•	A hitélet gyakorlásának feltételeit, és
•	Segíteni, támogatni az intézményen belüli kisközösségek, társas kapcsolatok kialakulását és működését,
•	Az ellátott testi-lelki aktivitása fenntartásának, megőrzésének érdekében az ellátott korának, egészségi állapotának, képességeinek és egyéni adottságainak figyelembe vételével megszervezi:	
- az aktivitást segítő fizikai tevékenységeket,	
- a szellemi és szórakoztató tevékenységeket,	
- a kulturális tevékenységeket.

1.1.1.3. Fejlesztő csoport céljai:

A pedagógiai fejlesztés célja az egyéni fejlesztési terven alapuló segítő gondozás kialakítása, mely a sérült embert önmagához képest minden életkorban, minden súlyossági fokban fejleszthetőnek tekinti.
Felkészíteni az ellátást igénybe vevőt az általa megélhető legteljesebb életforma elérésére a normalizáció, integráció és autonómia elvének szem előtt tartásával.
A fejlesztő csoport feladata az egyéni fejlesztési tervekben meghatározott program végrehajtása. Ennek keretében minden ellátottnak irányában heti minimálisan 5 fejlesztő foglalkozás megtartása.

1.1.1.4. Az ellátást igénybe vevők foglalkoztatása:

A./  Szocioterápiás foglalkoztatás:

Az intézmény az ellátottak meglévő képességeinek szinten tártása és fejlesztése érdekében az egészségi állapot, képességek, életkor figyelembe vételével az alábbi formákban szocioterápiás foglalkoztatást biztosít:

•	Munkaterápia keretében az intézmény a munkaképesség fejlesztése érdekében azon ellátottak részére biztosít foglalkoztatást, akik nem alkalmasak szociális foglalkoztatás keretében történő munkavégzésre. A munkaterápia célja, hogy az ellátást igénybe vevő alkalmassá váljon a szociális foglalkoztatásban való részvételre. 

•	Terápiás és képességfejlesztő foglalkozás célja az ellátást igénybe vevő megmaradt képességeinek fejlesztése, szinten tartása.

A szabadidő kultúrált eltöltése érdekében minden ellátást igénybe vevő részt vehet egyéni érdeklődésének megfelelően a különböző szakkörök (kézimunka, rajz, énekkar, kultúrcsoport stb.) tevékenységében, illetve a különböző sport jellegű játékokban. 

B./ Szociális foglalkoztatás

Az intézmény biztosítja azon ellátást igénybe vevők intézményen belüli foglalkoztatását, akik a rehabilitációs alkalmassági vizsgálatot végző szakértői bizottság szakértői véleménye szerint alkalmasak szociális foglalkoztatás keretében történő munkavégzésre. Az ellátott foglalkoztatásáról – a szakértői vélemény alapján – az intézmény vezetője dönt.
A szociális foglalkoztatás munka-rehabilitáció, valamint fejlesztő-felkészítő foglalkoztatás keretében valósul meg.

•	A munka-rehabilitácis foglalkoztatás célja, az ellátást igénybe vevő munkaképességének, valamint testi és szellemi képességeinek munkavégzéssel történő megőrzése, illetve fejlesztése, valamint a fejlesztő-felkészítő foglalkoztatásra való felkészítés az ellátott állapotának, képességeinek figyelembe vételével.

Munka rehabilitáció keretében végzett tevékenységek:
1)	Takarítás, tisztítás
2)	Kertek, parkok gondozása, ápolása

•	Fejlesztő-felkészítő foglalkoztatás keretében az ellátást igénybe vevő foglalkoztatása révén az intézmény biztosítja a munkafolyamatok betanítását, az önálló munkavégző képesség kialakítását, helyreállítását, fejlesztését annak érdekében, hogy képessé váljon védett munka keretében, illetve a nyílt munkaerőpiacon történő önálló munkavégzésre.

Fejlesztő-felkészítő foglalkoztatás keretében végzett tevékenységek:
3)	Háztartási kerámia gyártása:
4)	Szőnyeggyártás

1.1.2.	Gazdasági, pénzügyi, műszaki ellátó részleg

1.1.2.1.	Számviteli és pénzügyi csoport:

•	Az éves költségvetés tervezése és végrehajtása
•	Az előirányzatok alapján a döntések előkészítése
•	A számvitel (kettős könyvelés) naprakész vezetése
•	A társadalmi tulajdon védelmének biztosítása
•	A gazdálkodás irányítása, elemzése, értékelése és ellenőrzése
•	Pénzügyi és költséginformációk készítése,
•	A pénzeszközökkel és vagyonnal való szabályszerű, törvényekben előírt gazdálkodás
•	Pénz- és értékkezelés és annak ellenőrzése
•	Kötelezettségvállalások nyilvántartása
•	Számlaellenőrzés, érvényesítés, kifizetések, átutalások, bevételezések, gondozási díj ügyek
•	Hagyatéki ügyek
•	Bizonylati rend kialakítása
•	A belső ellenőrzés
•	Anyag- és eszközgazdálkodási feladatok biztosítása
•	Leltározás és selejtezés végrehajtása
•	Munkaerő- és bérgazdálkodási feladatok.

1.1.2.2.	Gazdasági, műszaki csoport:

•	Műszaki ellátás biztosítása
•	Gépjármű-üzemeltetési, szállítási feladatok ellátása
•	Ellátó rendszerek (konyha, kazánház) működési feltételeinek biztosítása
•	Felújítási-, apróbb javítási-, állagmegóvó karbantartási-, szakipari munkák elvégzése
•	Park, udvar rendjének fenntartása
•	Konyhakertészet, sertéstartás működtetése
•	Vagyonvédelmi teendők ellátása

1.1.2.3.	Élelmezési csoport:

•	Konyhaüzem működtetése, ételkészítés.
•	Higiénés és közegészségügyi követelmények betartása.
•	Élelmezési anyagok, áruféleségek beszerzése, szakszerű raktározása és tárolása.
•	Az élelmezéssel kapcsolatos ügyvitel, könyvelés és ellenőrzés ellátása.
•	Kultúrált ételkiosztás, kiszolgálás, életkori sajátosságokhoz igazodó napi háromszori főétkezés biztosítása.

1.1.2.4.	Takarító-mosodai csoport:

A számukra meghatározott területen a lakószobák, mellékhelyiségek, kiszolgáló helyiségek, naponta és szükség szerinti tisztító- és fertőtlenítőszeres takarítása.
A higiénés rend és tisztaság biztosítása.

Az ellátást igénybe vevők részére a saját vagy intézményi ruha és textília tisztítása, valamint szükség szerinti javítása.

1.2. Szakmai egységek létszám, és szakképzettség szerinti megoszlása, a 

feladatkörök megjelölésével:

Dolgozói létszám		65 fő		
Ebből				
	Szakdolgozó	38 fő		
Ebből				
	Szakképzett	33 fő	87 %	
	Szakképzetlen	5 fő	13 %	

2.	Az intézmény célja, és feladatának meghatározása

2.1.	A feladatellátás szakmai tartalma és módja:

Az ápolási-gondozási feladatok ellátása az osztályvezető ápoló által készített ápolási-gondozási terv, az individuális fejlesztés az erre a célra létrehozott team által elkészített egyéni fejlesztési tervek alapján történik.

2.1.1.	Fizikai ellátás:

2.1.1.1.	Környezet

•	Parkok és a zöldövezet rendben tartása.
•	Esztétikai jelentőségén túl gyakoroljon nyugtató hatást az ellátást igénybe vevő, fogyatékkal élő emberekre.
•	Biztosítson kellemes kikapcsolódást (sétáló erdő, kerti padok, sportcentrum, stb.).

2.1.1.1.1.	 Lakószobák

•	Az adottságok és a körülmények ismeretében a lakószobák ízléses berendezése.
•	A lakószobák háromévenkénti, de szükségszerű festése, színharmóniájának biztosítása.
•	Szőnyegek, függöny, terítők, virágok, képek, más díszítő elemek harmóniája.
•	A szobafelelősség elvének érvényesítése.

2.1.1.1.2.	Közös helységek

•	Társalgók, ebédlők, folyosók, foglalkoztatók, tájszoba, büfé, látogatók fogadására szolgáló helyiség, stb. folyamatos és rendeltetésszerű funkciójának és igénybe vételének biztosítása.

2.1.1.2.	Ruházat

•	Az ellátást igénybe vevő elsősorban a saját tulajdonát képező ruházatot, lábbelit és textíliát használja. A saját tulajdont képező ruházat, lábbeli javításáról, tisztántartásáról az intézmény a házirendben meghatározott módon gondoskodik.
•	Ha az ellátást igénybe vevő megfelelő mennyiségű és minőségű ruházattal nem rendelkezik, a lehetőségekhez képest az évszaknak megfelelő, legalább 3 váltás fehérneműt és hálóruhát, valamint legalább 2 váltás felső ruházatot és utcai cipőt, valamint az életkornak megfelelő sportruházatot az intézmény biztosít.
•	Az ellátást igénybe vevő ruházata mindig tiszta, rendezett és ízléses legyen.
•	A személyzet feladata, hogy a ruházat szennyeződését, elszakadását észrevegye, tapintatosan figyelmeztesse az ellátást igénybe vevőt, szükség szerint segítse az öltözködésben.
•	Incontinens betegnél egyszer használatos pelenka használata javasolt az intimitás szem előtt tartásával.

2.1.1.3.	Étkeztetés, élelmezés, táplálkozás

•	A napi háromszori főétkezés biztosítása, ebből legalább egy alkalommal meleg étel.
•	Orvos által javasolt és az egészségi állapot szerint szükséges diétás és kímélő étrend a beteg részére (fekvő betegek rendszeres folyadék bevitele).
•	Az étel kultúrált elosztása és kiszolgálása.
•	Élettani sajátosságokhoz igazodó étrend.
•	Higiénés és közegészségügyi követelmények betartása.
•	A rendszeresen munkát végzők magasabb kalória igényét pótétkezéssel kell kielégíteni.
•	Az étkeztetés során nővéri felügyeletet kell biztosítani (falánkság, félrenyelés miatt, illetve a gyámoltalanabb ellátást igénybe vevők védelme érdekében).
•	Az ellátást igénybe vevők saját élelmiszereit megfelelően becsomagolva, (névvel, dátummal ellátva) hűtőszekrényben kell tárolni.

2.1.1.4.	Pénz- és értékkezelés

•	A jogszabályokban, belső szabályzatokban (pénztár szabályzat, házirend) meghatározott módon, az előírt nyilvántartások, bizonylatok vezetése, valamint az elszámolási és tájékoztatási kötelezettség betartása mellett.

2.1.2.	Egészségügyi ellátás

Feladata:
•	A gyógyítás és a megelőzés.
•	Az egészségesek védelme, a megbetegedések megelőzése.
•	A kifejlődött betegségek kori felismerése és gyógyítása.
•	Az egészségügyi szolgáltatások jellege:
Biztosítja az orvosi, pszichiáter szakorvos esetében a szakorvosi ellátást, egyéb szakorvosok esetében a szolgáltatáshoz történő hozzájutást, ápolást és gondozást (Az 1. Pont szervezeti kérdéseknél az ápolási-gondozási részleg feladatkör megjelölésnél leírtak szerint).
•	A szükséges gyógyszerekkel és gyógyászati segédeszközökkel történő ellátást.
•	Az alapgyógyszerek köréről részletes és pontos tájékoztatást kell adni az intézményi ellátást igénybe vevők részére.
•	Egészségmegőrzést szolgáló felvilágosítások megadása.

2.1.2.1.	Orvos, szakorvosi ellátás (nem főfoglalkozású)

Az intézmény háziorvosa és pszichiáter szakorvosa feladatát önállóan látja el. Előírásaikat, utasításaikat a vezető ápoló, az osztályos ápolók és a beosztott ápolók kötelesek betartani.

Feladataik:
•	Az ápoló személyzet szakmai irányítása, ellenőrzése.
•	Az ellátást igénybe vevők egészségi állapotának rendszeres ellenőrzése, mely kiterjed a heveny és idült betegségben szenvedőkre, orvosi, egészségügyi rehabilitációra és az egészségügyi gondozásra.
•	Ellenőrzi az ellátást igénybe vevők személyi higiéniáját, a környezet és az élelmezés higiéniáját.
•	Elrendeli az előírt egészségügyi dokumentációk szakszerű vezetését.
•	Segítséget nyújt az ápolók-gondozók szakmai képzéséhez, és részt vesz a szakdolgozók továbbképzésében.
•	Szakrendelésekre, szakorvosi vizsgálatra, ellátásra, és fekvőbeteg intézményekbe beutal.
•	Kapcsolatot tart a gyógyintézetekkel.
•	Meghatározza a diétás élelmezésben részesülők körét.
•	Véleményezi az ellátást igénybe vevők foglalkoztatását.
•	Soron kívül biztosítja súlyos betegség, vagy hirtelen rosszullét esetén az ellátást.
•	Egészségügyi tanácsadás, szűrések és vizsgálatok elrendelése.

Rendelés:
•	Háziorvos: Heti két alkalommal 2-2 órában vállalkozói jogviszonyban.
•	Pszichiáter szakorvos: havi 8 órában, vállalkozói jogviszonyban.

Kórházba utalás:
•	Az ellátást igénybe vevők kórházba utalásának szükségességéről a háziorvos és a szakorvos dönt.
•	A beutalás általános rendje szerint az orvos kórházba köteles utalni: a heveny betegségben szenvedőt, az életveszélyes állapotba került személyt, a fertőzőbetegségben szenvedőt.
•	Orvosi javaslat alapján kórházba (detoxikálóba) kell küldeni a súlyos mértékben leittasodott személyt, illetve ittassága miatt agresszívvé vált ellátást igénybe vevőt.
A kórházban lévő ellátást igénybe vevőt látogatni kell. Biztosítani kell tisztálkodó szerekkel és költőpénzzel való ellátásukat.

2.1.2.2.	Higiénés tevékenység

•	Személyi higiéné biztosítása: (heti két alkalommal és szükség szerint felügyelet melletti fürdés)
•	Kéthetente és szükség szerint ágynemű csere.
•	Az ellátást igénybe vevők alsó- és felső ruházatának szükség szerinti cseréje.
•	Teljes körű fodrász szolgáltatás nyújtása.
•	Lakószobák, közösségi helyiségek és a vizesblokk napi és szükség szerinti fertőtlenítő jellegű takarítása.
•	Ellátást igénybe vevők éjjeliszekrényeinek, ruhásszekrényeinek és a szobák takarításának a biztosítása, azok ellenőrzése (főnővéri vizit).
•	Tapasztalt hiányosságok megszüntetése, szükséges intézkedések megtétele a nosocomiális fertőzések megelőzése érdekében.
•	Dohányzás a kijelölt dohányzóhelyeken történik.

2.1.2.3. Gyógyszer, gyógyászati segédeszköz ellátás

•	A jogszabályban meghatározott gyógyszercsoportok szerinti alapgyógyszerek biztosítása az intézmény feladata, melyet a működési költségvetés terhére térítésmentesen biztosít.
•	Az alapgyógyszerek listájának elkészítése a háziorvos feladta.
•	Gyógyszert csak az intézmény háziorvosi és az indikáció szerinti illetékes szakorvos írhat fel.
•	A rendelés, a beszerzés, a tárolás, a nyilvántartás a vonatkozó előírások szerint az ápolási-gondozási tervben és a házirendben meghatározottak szerint történik.
•	Biztosítja az intézmény, hogy az arra rászorultak a speciális gyógyászati segédeszközökhöz – szemüveg, járóbot, tolókocsi, rokkantkocsi, ortopédcipők, stb. – az ellátást igénybe vevők hozzájussanak.
•	Az alapgyógyszer szükségleten felüli gyógyszerek költségeit, a jogszabályban leírt kivételektől eltekintve az ellátást igénybe vevő viseli.
•	Gyógyászati segédeszköz ellátás körében az intézmény feladata a mindennapi élettevékenység kivitelezése, biztonságossá tételek, egyes funkciókárosodások kompenzálása érdekében szakorvosi javaslatra elrendelt testközeli vagy test-távoli eszközök beszerzése.
•	A testközeli segédeszközök költségeinek viselése az ellátást igénybe vevőt terhelik, pl: aranyfog, modern fantázia szemüveg, drágább ortopéd cipők, stb. a jogszabályban leírt kivételektől eltekintve.

2.1.3. Mentálhigiénés ellátás

2.1.3.1. Személyre szabott bánásmód

•	A bánásmód tartalmát és módját az ellátást igénybe vevők egészségi és mentális állapota határozza meg.
•	Legfontosabb feladat az ellátást igénybe vevő megismerése (tulajdonságok, erények, hibák, igények, magatartási és viselkedési megnyilvánulások).
•	A bánásmód fő kritériuma az ellátást igénybe vevő bizalmának a megnyerése, függőségi érzésének csökkentése és megbecsülése. Higgadt, türelmes, körültekintő és tapintatos ténykedés.
•	Izoláció felismerése és leküzdése.
•	A személyeskedő, sértő megjegyzések kerülése.
•	Fokozott ápolásban és bánásmódban kell részesíteni a krónikus fekvőt és a haldokló beteget.

2.1.3.2. Az ellátást igénybe vevők kapcsolatai

A harmonikus légkör biztosítása érdekében:

•	Az ellátást igénybe vevők egymás közötti kapcsolatát.
•	Az ellátási igénybe vevők és a dolgozók kapcsolatát.
•	Az ellátást igénybe vevők kapcsolatait a családdal és a társadalommal biztosítani kell.
•	Az ellátást igénybe vevők magánéletét, párkapcsolat iránti igényét támogatni kell.
•	A tartós párkapcsolatban élők részére (lehetőség szerint) kérésükre önálló lakószobát kell biztosítani.

2.1.3.3. Aktivitást segítő fizikai tevékenységek

•	Intézmény működési körén belül végzett munka: házi, ház körüli teendők, pl.: mosodai kisegítő munka, udvari kisegítő munka, takarítás, kerti munka, konyhai kisegítő munka, sertéstartás, portási teendők, stb.

2.1.3.4. Kulturális, szórakoztató és sporttevékenység, szellemi időtöltések

•	Kulturális tevékenység, pl.: videó film, rádió, újságszerkesztés, könyvtár, szellemi, ügyességi és szakmai vetélkedők, hagyományőrző tájnapok, szüreti bál, farsang, nemzeti és egyházi ünnepekről megemlékezés, névnapok, születésnapok, házassági évfordulók megünneplése, kirándulások, stb.
•	Sporttevékenységek, pl.: kispályás labdarúgás, tollas- röp- és kosárlabda játékok, kerékpározás és futás, gurítós és lengőteke, egyéb atletizálás, ügyességi versenyjátékok, asztalitenisz, stb.
•	Kedvtelésből és hobbiszerűen végzett tevékenység, pl.: kosárfonás, seprűkötés, szövés, kézimunkázás, stb.

2.1.3.5. A tevékenységi formák megvalósulásának színterei és keretei

•	Egyéni foglalkozás, beszélgetés.
•	Segítő beszélgetés (pszichoterápiás megoldó elemekkel).
•	Egyéni fejlesztő program.
•	Kreatív foglalkozás.
•	Művészeti foglalkozás. 
•	Miliőterápia.
•	Mozgásterápia/sportprogramok.
•	Munka jellegű foglalkoztatás.
A részletes feladatokat a gondozási terv, ápolási terv és a foglalkoztatás dokumentációi: éves foglalkoztatási munkaterv, a foglalkoztatás szabályai, stb. tartalmazzák.

2.1.4. Pedagógiai fejlesztés

Pedagógiai fejlesztés célja:

•	Az egyéni fejlesztési tervekben meghatározott program végrehajtása.
•	Minden ellátott irányában minimálisan heti 5 fejlesztő foglalkozáson való részvétel biztosítása egyéni és kiscsoportos foglalkozás keretében.
•	A fejlesztő munka során a sérült ember számára megélhető legteljesebb életforma eléréséhez szükséges ismeretek nyújtása.

2.1.4.2. A fejlesztés formái:

2.1.4.2.1. Kommunikáció fejlesztés keretében: 

•	A kommunikációs szint fejlesztése a fogyatékos kép viszonylagos kompenzációjának elérésére irányul, melynek következtében értékes emberi kapcsolatok kialakítása mellett sikeresebbé, tartalmasabbá válik a sérült élete.
•	A beszéd tartalmi fejlesztésének keretében szókincsfejlesztés, szókincs-aktivizáló gyakorlatok, mondat- és szövegalkotási gyakorlatok végzése.
•	A beszéd formai fejlesztése keretében beszédhangok javítása, differenciáló gyakorlatok végzése.
•	Szerezzenek ismereteket a kapcsolatok létesítése terén, ismerjék meg a kultúrált beszélgetés ismérveit, a metakommunikáció szerepét az emberi viselkedésben

2.1.4.2.2. Mennyiségi ismeretek fejlesztése:

•	Bizonyos tájékozottság kialakítása térben és időben, a pénzbeosztás tekintetében az egyéni képességek figyelembe vételével.
•	Önálló életvitelre készülők sajátítsák el az idejükkel, pénzükkel, energiával való takarékos gazdálkodást.

2.1.4.2.3. Egészséges életmódra nevelés:

•	A tisztaság, ápolt megjelenés érdekében a fejlesztésben részesülők ismerjék meg testi sajátosságaikat, a bőrtípusnak megfelelő tisztálkodó szereket.
•	A rendszeresség fontosságának beláttatása a testápolásban is.
•	Étkezési önkiszolgálás fejlesztése, egészséges táplálkozás, étkezéskultúra kialakítása.
•	El kell sajátítatni a fürdőhelyiség, zuhanyzó, mosdó, toalett rendeltetésszerű használatát,
•	A ruházat időjárásnak, alkalomnak megfelelő kiválasztását,
•	A különböző anyagból készült cipő tisztításának technikáit.
•	Önálló életvitelre készülőknek meg kell ismerni néhány folttisztítási eljárást, érteni kell a textílián található kezelési útmutató jeleket.
•	Meg kell ismerni a mosás fázisát, a mosógép, vasaló biztonságos használatát, veszélyforrásokat.

2.1.4.2.4. Kultúrtechnikai ismeretek:

•	Azon fellátottak részére, akiknek iskolai tanulmányaik során írás-olvasás tudása már elért egy bizonyos szintet az életben való alkalmazkodás megkönnyítése érdekében:	
- cégtáblák, feliratok, figyelmeztető táblák elolvasása és értelmezése,
- Szókincsfejlesztés,	
- Napilap olvasása és értelmezése,	
- Nyomtatványok, űrlapok kitöltése.
•	Az olvasás élményének megismertetése, mely által nem csak közös élményhez, beszédtémához jutnak, hanem kommunikációjuk szintje, szókincsük bővül.

2.1.4.2.5. Háztartási ismeretek, önálló életvitelre való nevelés:

•	Háztartási ismeretek fejlesztése keretében el kell sajátítani a szűkebb és tágabb környezet rendben tartását, különböző tisztítószerek és eljárások ismeretét,
•	A háztartási gépek biztonságos és rendeltetésszerű használatát, a balesetek elkerülése érdekében meg kell ismerni a veszélyforrásokat és helyzeteket.
•	Ruházaton keletkező apróbb hibák javítását,
•	Meg kell tanulni a heti vásárlás megtervezését, alapvető élelmiszerek ismeretét, főzési technika elsajátítását.
•	Meg kell ismertetni a lakóhelyen működő szolgáltatásokat, azok igénybevételének lehetőségeit.

2.1.4.2.6. Vizuális kultúra:

•	Célja a művészeti alkotómunka eszközeivel történő személyiségépítés, manipulációs készségek fejlesztése, az alkotás élményének megtapasztalása.
•	Olyan elfoglaltság biztosítása, mely teljesen leköti az érdeklődő egyént.
•	Új technikák elsajátítása, különböző eszközök, anyagok megismerése.

2.1.5.2.7. Mozgáskultúra:

•	A torna, sport, mozgásos játékok beépülnek az egészségmegőrző, szinten tartó programba.
•	A foglalkozásoknál a gyakorlatok nehézségi fokának a teljesítőképességre kell épülni.
•	A nagymozgások, a finommotorika, szem – kéz – láb koordináció,  a testrészek ismeretére, oldaliság kialakítására, testhez viszonyított helyzetek, testfogalom fejlesztésére irányul.
•	A programban szerepel kondicionáló torna az erőnlét megtartása és fokozása érdekében, idősödők könnyű, kímélő, csökkentett teljesítőképességhez igazodó tornája.
•	Súlyosan és halmozottan sérült lakóink fejlesztése snoezelen terápiás technika alkalmazásával, mely az érzékelő rendszer megadott sorrendben történő stimulálása, speciális környezetben. A technika alkalmazásával fejleszthetőek az érzékszervek, szem-kéz koordináció, ok-okozat kapcsolatának felismerése, kommunikáció, környezetre való hatás megláttatása, pihenés, passzív stimuláció, szabadidő, játék, valamint használható a magasabb szintű tanulás eszközeként.

2.1.5. A foglalkoztatás

Az intézmény az ellátást igénybe vevők foglalkoztatását szocioterápiás foglalkozások, valamint szociális foglalkoztatás keretében biztosítja.

2.1.5.1. Szocioterápiás foglalkozás:

Az intézmény az ellátottak meglévő képességeinek szinten tartása és fejlesztése érdekében az egészségi állapot, képességek, életkor figyelembe vételével az alábbi formákban szocioterápiás foglalkozást biztosít:

•	Munkaterápia keretében az intézmény a munkaképesség fejlesztése érdekében azon ellátottak részére biztosít foglalkoztatást, akik nem alkalmasak szociális foglalkoztatás keretében történő munkavégzésre. A munkaterápia célja, hogy az ellátást igénybe vevő alkalmassá váljon a szociális foglalkoztatásban való részvételre.	 
Lehetséges formái az Intézmény működési körén belül végzett munka: házi, ház körüli teendők, pl.: mosodai kisegítő munka, udvari kisegítő munka, takarítás, kerti munka, konyhai kisegítő munka, portási teendők, stb.

•	Terápiás és képességfejlesztő foglalkozás célja az ellátást igénybe vevő megmaradt képességeinek fejlesztése, szinten tartása.

A szabadidő kultúrált eltöltése érdekében minden ellátást igénybe vevő részt vehet egyéni érdeklődésének megfelelően a különböző szakkörök (kézimunka, rajz, énekkar, kultúrcsoport stb.) tevékenységében, illetve a különböző sport jellegű játékokban. 

A részletes feladatokat az egyéni gondozási terv, ápolási terv és a foglalkoztatás dokumentációi, munkatervei, a foglalkoztatás szabályai stb. tartalmazzák.

2.1.5.2. Szociális foglalkoztatás

Az intézmény biztosítja azon ellátást igénybe vevők intézményen belüli foglalkoztatását, akik a rehabilitációs alkalmassági vizsgálatot végző szakértői bizottság szakértői véleménye szerint alkalmasak szociális foglalkoztatás keretében történő munkavégzésre. Az ellátott foglalkoztatásáról – a szakértői vélemény alapján – az intézmény vezetője dönt.
A szociális foglalkoztatás munka-rehabilitáció, valamint fejlesztő-felkészítő foglalkoztatás keretében valósul meg.

•	A munka-rehabilitációs foglalkoztatás célja, az ellátást igénybe vevő munkaképességének, valamint testi és szellemi képességeinek munkavégzéssel történő megőrzése, illetve fejlesztése, valamint a fejlesztő-felkészítő foglalkoztatásra való felkészítés az ellátott állapotának, képességeinek figyelembe vételével.

Munka rehabilitáció keretében végzett tevékenységek:
5)	Takarítás, tisztítás
6)	Kertek, parkok gondozása, ápolása

•	Fejlesztő-felkészítő foglalkoztatás keretében az ellátást igénybe vevő foglalkoztatása révén  az intézmény biztosítja a munkafolyamtok betanítását, az önálló munkavégző képesség kialakítását, helyreállítását, fejlesztését annak érdekében, hogy képessé váljon védett munka keretében, illetve a nyílt munkaerőpiacon történő önálló munkavégzésre.

Fejlesztő-felkészítő foglalkoztatás keretében végzett tevékenységek:
7)	Háztartási kerámia gyártása:
8)	Szőnyeggyártás

A részletes feladatokat a szociális foglalkoztatás szakmai programja tartalmazza.

2.1.6. Szakmai kapcsolatok

A szolgáltatásaink minőségének javítása, az ellátás, gondozás, rehabilitáció hatékonyabbá tételének érdekében szakmai kapcsolataink fenntartására törekszünk az alábbi intézményekkel, szervezetekkel:

•	Megyei Módszertani Otthon
•	A Megyei Önkormányzat fenntartásában működő ápoló-gondozó otthonos és szociális intézmények
•	Városi Önkormányzatok által fenntartott tartós bentlakásos szociális intézmények
•	Települési Önkormányzatok által fenntartott intézményekkel
•	Egyházi fenntartású intézményekkel
•	Magánszemélyek, alapítványok, közhasznú társaságok által fenntartott intézményekkel
•	Ellátó körzet helyi önkormányzataival
•	Megye területén működő kórházakkal
•	Nagykállói Pszichiátriai Szakkórházzal
•	ÉFOÉSZ Megyei Egyesületével
•	Civil és társadalmi szervezetekkel
•	Egyházak képviselőivel
•	PIREOMON Rehabilitációs Vállalattal
•	Karitatív szervezetekkel
•	Vállalkozókkal, szolgáltatókkal
•	Az ellátást igénybe vevők hozzátartozóival, törvényes képviselőikkel, gondnokokkal

3.	A szolgáltatás igénybevétele és feltételei

3.1.	Térítési díjak

Az intézményi ellátásért személyi térítési díjat kell fizetni, melynek összegét évente a Közgyűlés állapítja meg.
Az intézményi térítési díj jelenlegi összege: 45.000.-Ft/ hó.
Egyszeri hozzájárulási fizetési kötelezettség nincs.
A térítési díj fizetésének rendjét az 5-ös pont alapján csatolt Házirend VIII. fejezete tartalmazza.

3.2.	Egyéb szolgáltatások igénybevétele

A térítés ellenében igénybe vehető szolgáltatások körét a Házirend VII. fejezete tartalmazza.

3.3.	Az ellátást igénybe vevőknek juttatott költőpénz mértéke

Az intézmény éves költségvetéséből a mindenkori öregségi nyugdíjminimum 20%-ában kerül megállapításra.
Jelenlegi összege: 5.200.- Ft.

4. Az intézmény tárgyévi költségvetésének alakulása

4.1. Főbb mutatók:

Bevételek összesen	158.300 eFt	

Ebből	Saját bevétel	40.000 eFt	
	Költségvetési támogatás	118.300 eFt	
Kiadások összesen	158.300 eFt	

Ebből
	Személyi juttatások	101.730 eFt	
	Járulékok	32.100 eFt	
	Dologi kiadások	24.400 eFt	
	Ellátottak pénzbeni juttatása	70 eFt	
	Felhalmozási kiadások	- eFt	

Engedélyezett férőhelyek: 84 fő

Foglalkoztatottak létszáma: 59 fő

4.2. A 2006. évi költségvetés részletezése

Bevételek:	Előirányzat E Ft	
1.	Intézményi ellátási díjak (gondozási díj)	38.000.	
2.	Költségvetési támogatás	118.300.	
3.	Egyéb bevétel	2.000	
Költségvetési bevételek összesen:	158.300.	
Kiadások:	Előirányzat E Ft	
1.	Rendszeres személyi juttatások	91.190.	
2.	Nem rendszeres személyi juttatások	9.740.	
3.	Külső személyi juttatások	800.	
4.	TB járulék	27.900.	
5.	Munkaadói járulék	2.900.	
6.	Egészségügyi hozzájárulás	1.300.	
7.	Élelmiszer	11.000.	
8.	Gyógyszer	300.	
9.	Irodaszer, nyomtatvány	150.	
10.	Könyv, folyóirat	100.	
11.	Tüzelőanyag		
12.	Hajtó, kenőanyag	950.	
13.	Szakmai anyag		
14.	Munka, védőruha	130.	
15.	Egyéb készletbeszerzés	750	
16.	Nem adatátviteli távközlési díjak	320.	
17.	Egyéb kommunikációs szolgáltatás	200.	
18.	Vásárolt élelmezés		
19.	Bérleti és lízing díj		
20.	Szállítás		
21.	Gázenergia	2.000.	
22	Villamosenergia	1.000.	
.23.	Víz- és csatornadíj	800.	
24.	Karbantartás		
25.	Egyéb üzemeltetési és fenntartási szolgáltatás	2.000.	
26.	Vásárolt közszolgáltatás	1.000.	
27.	ÁFA	2.900.	
28.	Belföldi kiküldetés	100.	
29.	Egyéb dologi kiadások	700.	
30.	Ellátottak pénzbeni jutalma	70.	
Költségvetési kiadások összesen:	158.300.	

5. Házirend

(2 számú melléklet)

6. Stratégia a jövőre vonatkozóan

A hatályos törvények és rendeletek végrehajtása szakmai munka során.
A személyi feltételek megteremtése a jövőre való tekintettel is a dolgozók szemléletének formálása és minél több felsőfokú szakirányú képzésen való részvételük biztosítása az integrált ellátási forma megvalósulása érdekében.
Az intézmény stratégiájának és jövőképének alapja Szabolcs-Szatmár-Bereg Megye Szociális Szolgáltatás-tervezési Koncepciója.

Tarpa, 2006. augusztus 29.

Kelemen Péterné
        Igazgató

Jóváhagyás:

A Szabolcs-Szatmár-Bereg Megyei
Önkormányzat
„Kikelet” Ápoló-Gondozó Otthona Tarpa
Szakmai programját jóváhagyom:

Nyíregyháza, ………………………………

……………………………………..
       Szociális és Gyermekvédelmi Bizottság